Coloquick-rytteren Mads Würtz Schmidt (Coloquick) er verdensmester i enkeltstart for U23-ryttere, da han sætter to tyske tempotalenter til vægs i amerikanske Richmond.

Læs også : Dansk sejrsorgie fortsætter i U23-Tour de France

Fire år og en enkelt dag efter, at danskeren vandt junior-VM i enkeltstart i København trådte han sig endnu en gang op på det øverste VM-trin - denne gang ved U23-VM.

Den 21-årige dansker tilbagelagde de 30 kilometer ensom kørsel i amerikanske Richmond i guldtiden 37.10,96 minutter, hvilket var 12 sekunder hurtigere end nummer to, Maximilian Schachmann fra Tyskland.

Læs også : Mads Würtz Schmidt: Det største nogensinde

Forhåndsfavoritten Lennard Kamna, ligeledes fra Tyskland, tog bronze.

Den danske Coloquick-rytter startede i en af de tidlige grupper, og det betød, at han kørte i tørvejr hele vejen modsat mange af de sidst startende ryttere.